**Normas de Participación no Certame “Ortigueira a Bocados”**

A Concellería de Turismo do Concello de Ortigueira organiza o CERTAME “ORTIGUEIRA A BOCADOS” co obxectivo de promover e potenciar o sector hostaleiro, a restauración, o turismo e a economía local no municipio, ademais de fomentar o uso das redes sociais e as tecnoloxías na cidadanía.

**1ª Ámbito e período de participación:**

O CERTAME “**Ortigueira a Bocados**” desenvolverase ao longo de dúas fins de semana os días **1,** **2, 3, 8, 9 e 10 de marzo de 2019**.

Poden participar de maneira gratuíta todos os establecementos hostaleiros situados no concello de Ortigueira, independentemente da súa cualificación e/ou categoría: taberna, bar, mesón, cafetería, restaurante, etc., que queiran ou desexen destacar a calidade da súa cociña de barra.

Os participantes deberán inscribirse dentro do prazo establecido e aceptar as bases do concurso.

**2ª Modo de participación:**

Os establecementos participantes deberán presentar unha tapa, que poderá ser doce ou salgada, e que deberá contar, entre os seus ingrediente básicos, con **produtos locais**.

Todas as tapas que concursen deberán ter un nome e unha pequena descrición da mesma.

A tapa presentada no concurso deberá estar anunciada e exposta de forma destacada no establecemento, durante o período do concurso.

O prezo de venta ao público da tapa presentada a concurso será de 1 €.

As tapas serviranse ao público nas datas que dure o concurso, sempre respectando o horario mínimo, de 13:00 a 15:00 horas e de 20:00 as 22:00 horas, e os horarios de apertura de cada negocio.

**3ª Inscrición:**

Cada local participante deberá cubrir por escrito a ficha de inscrición que se poderá solicitar por correo electrónico no seguinte enderezo: [turismo@concellodeortigueira.com](turismo%40concellodeortigueira.com%20) ou recollela na Oficina de turismo de 10:00 a 14:00 de luns a sábado.

O prazo de inscrición comezará o venres 1 de febreiro de 2019 e a data límite será o venres 8 de febreiro de 2019.

Os establecementos participantes facilitarán unha fotografía da tapa presentada ao concurso enviándoa ao correo [turismo@concellodeortigueira.com](turismo%40concellodeortigueira.com%20) e cederán os seus dereitos de imaxe e uso en todas as campañas de dinamización turísticas que se promovan dende o Concello.

**4ª Difusión e material de participación:**

Pechado o prazo de inscrición, o Concello de Ortigueira difundirá e publicará a listaxe dos establecementos participantes mediante cartelería publicitaria, folletos e outros medios de promoción.

O Concello distribuirá entre os establecementos unha urna para a votación, papeletas para voto, carteis anunciadores, folletos, etc.

Os establecementos concursantes deberán ter expostos nun lugar visible o material promocional facilitado polo Concello.

**5ª Modalidades de votación:**

**Votación popular:**

Este galardón decídeo o público co seu voto en urna. Premiarase ao local que teña a tapa máis votada.

Para que o voto sexa válido a tarxeta deberá estar debidamente cumprimentada e contar con 7 selos dos diferentes locais participantes no concurso.

**Votación do xurado:**

O xurado será designado polo Concello e estará composto por tres persoas que degustarán as tapas participantes durante as datas do concurso, valorando de 1 a 5 puntos a presentación, sabor e elaboración das mesmas.

**6ª Resolución:**

O Concello de Ortigueira, a través do persoal que se designe, será o encargado de facer o reconto dos votos en urna ao finalizar o evento.

O CERTAME “**Ortigueira a Bocados**” fallarase o día 13 de marzo do 2019.

A resolución do concurso trala votación será inapelable, non podendo quedar deserto.

O nome do/s establecemento/s premiado/s publicarase no taboleiro de anuncios do Concello e difundirase a través das ferramentas de difusión do Concello.

**7ª Premios:**

Establécense os seguintes premios:

1. Premios aos locais de hostalería participantes:
	1. Premio da votación popular á tapa máis votada: 100€ e trofeo.
	2. Premio da votación do xurado á mellor tapa: 100€ e trofeo.
2. Premio aos clientes participantes no concurso mediante sorteo. Entre os clientes que insiran as papeletas de votación, con 7 selos cuñados polos locais participantes, realizarase o sorteo de: un vale por un xantar/cea nun dos establecementos participantes valorado en 60€.

**8ª Aceptación das Bases:**

A participación no CERTAME “**Ortigueira a Bocados**” implica a aceptación destas bases, así como a resolución das mesmas.

O Alcalde